google/wiki40b huggingface dataset:
NM i friidrett 1969

Norgesmesterskapet i friidrett 1969 bestod av flere arrangementer som i 1969 kåret norgesmestere i friidrettsøvelsene.
Hovedmesterskapet ble arrangert på Fana stadion i Bergen i perioden 15. til 17. august. 
Arrangør var Bergen-Hordaland Friidrettskrets.
Kongepokalvinnere var Arne Kvalheim og Britt Ramstad. 
Se også NM i mangekamp 1969.
Helvetesmaskinen eller Den Röda hanen

Om filmen

Filmen hadde premiere 3. oktober 1912 på Orientaliska Teatern i Stockholm. Filmen er basert på Palle Rosenkrantz sin roman Den røde Hane. En gammeldags Roman som ble gitt ut i 1908. Romanen ble dramatisert og uroppført på Folketeatret i København i 1908
Neak Pean

Neak Pean (khmer: ប្រាសាទនាគព័ន្ធ) («De sammentvinnede slanger») i Angkor, Kambodsja, er en kunstig øy med et buddhistisk tempel i Preah Khan-barayen bygget i kong Jayavarman VIIs regjeringstid i det 12. århundre. Navnet er avledet av skulpturene av slanger (Naga) som løper rundt bunnen av tempelet.

Historie

Noen historikere mener at Neak Pean representerer Anavatapta, en mytisk innsjø i Himalaya der vannet antas å kurere all sykdom. Neak Pean ble opprinnelig laget for medisinske formål, som et av mange sykehus Jayavarman VII bygget. Det er basert på den gamle hinduistiske troen på balanse. Fire sammenkoblede bassenger representere vann, jord, ild og vind. På den tiden trodde man at ved å gå inn i disse bassengene vilke elementene balanseres i den som badet, dermed ville sykdommer kureres. I midten av de fire helende dammene er den sentrale vannkilden. Det er en statue av Bahala (Bodisavatta Guan Yin transformert til en hest), som et symbol på forebygging av drukning.
Muskö

Muskö er et tettsted og en øy i Haninge kommune i Stockholms län i landskapet Södermanland i Sverige. I 2010 hadde tettstedet 261 innbyggere.
Huaiyin (Huai'an)

Huaiyin (kinesisk: 淮阴区; pinyin: Huáiyīn Qū) er et bydistrikt i byprefekturet Huai'an i provinsen Jiangsu i Folkerepublikken Kina. Det har et areal på 1 264 km² og teller ca. 850 000 innbyggere (2004).
Frem til 2001 var Huaiyin navnet på hele det byprefekturet som nå heter Huaiyin.

Samferdsel

Kinas riksvei 205 passerer gjennom området. Den begynner i Shanhaiguan og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Tibetinstituttet Rikon

Tibetinstituttet Rikon er et tibetansk kloster som befinner seg i byen Rikon im Tösstal i Tössdalen i Sveits. Klosteret ble åpnet i 1968 som en stiftelse, fordi Sveitsisk lovgivning ikke tillater etablering av nye klostre. Denne lovgivningen er et resultat av 1800-tallets sekulariseringsbevegelse.
Sveits var i 1961 et av de første land i vesten som tok i mot tibetanske flyktninger i et stort antall.
Hallfred Vandrædaskald

Hallfred Ottarsson Vandrædaskald (norrønt Hallfreðr Óttarsson vandræðaskáld = «besværlig skald»), født ca. 960-ca. 1007), var en islandsk skald med røtter i Hålogaland.

Stridt sinn

Hallfreds far Ottar utvandret fra Hålogaland under Håkon den godes tid til Island. I henhold til Sagaen om Hallfred Vandrådeskald (Hallfreðar saga) viste Hallfred tidlig anlegg for skaldekunsten, men skaffet seg allerede i ungdommen, ikke ulikt Gunnlaug Ormstunge, bitre fiender for sitt heftige lynne og bitende ord.
Omkring 988 kom han til Norge og hos Håkon jarl på Lade i Trøndelag diktet han en dråpa til dennes ære. Etter et års tid dro han tilbake til Island, før han dro ut på ferder inntil han i 996 kom tilbake til Norge. Da var Håkon Jarl forlengst drept og Olav Tryggvason var blitt konge.
Det var kong Olav Tryggvason som ga hans tilnavn «Vandrædaskald», det vil si «Vanrådeskald». Grunnen var at Hallfred satte vanskelige betingelser for å bli kongens hirdmann. Odd Snorressons saga om Olav Tryggvason gir en noe annen begrunnelse for tilnavnet ved at han hadde stor motvilje til akseptere kristendommen.

Ulykkelig kjærlighet

En betydelig mengde kvad er blitt etterlatt som er tilegnet Hallfred, spesielt i Hallfreds saga og kongesagaene, men noen få mindre fragmenter er også sitert i Snorre Sturlassons lærebok i skaldekunsten, Skaldeskapermål (Skáldskaparmál). I sagaen om ham fortelles det om hans ulykkelige kjærlighet til Kolfinna, og det er sitert noen strofer om henne.
I sitt siste kvad skildrer han helvetesangst og frykt for sjelens frelse og angrer syndene sine. Dog kan det merkes at det Hallfred hovedsakelig anger er ikke sitt utenomekteskapelige forhold til elskerinnen Kolfinna, noe som var en stor synd i kirkens øyne, men at han hadde vært sleivkjeftet i diktningen. Kirkens syndbegrep stakk ikke dypt, og til tross for at Hallfred var kristen var han preget av tidlige tiders sed og skikk.
Sagaen om Hallfred er tilbakevendende til hans til-og-fra-kjærlighetsforhold til Kolfinna, som starter med hans uforklarlige unnvikelse til å gifte seg med henne og siden hans aggressive strid med hennes ektemann når han kommer tilbake fra Norge. Sagaforfatteren lar den døde kong Olav Tryggvason komme til Hallfred i drømmene hans og råder ham til å avstå fra blodhevn, og i den andre drømmen råder ham til å kvede for banemannen Eirik jarl. Det er altså Olav Tryggvason selv som løser den profesjonelle skaldens evige dilemma til tross for at kongen ikke hadde den samme mirakelvirkning som den andre norske misjonskongen, Olav den hellige. Dennes død på Stiklestad skulle siden overskygge Olav Tryggvasons død ved Svolder.

Død på havet

Hallfred dro så tilbake til Norge og ble en tid hos Eirik jarl, Håkon jarls sønn, som hans skald. Sine siste år tilbrakte han mer på Island enn i Norge, men var preget av skaldens uro og rastløshet. På en reise fra Island ble han truffet av seilbommen og skadet av en slik art at han døde av det, rundt førti år gammel.
Spesifikk relativ drivmoment

Keplers lover

Med dem som ble funnet ut i det forrige avsnittet kan man bevise Keplers lover nesten direkte.
Strukturtilpasning

Historie

Strukturtilpasningsprogrammer oppstod fra to av Bretton Woods institusjonene, IMF og Verdensbanken. De oppstod fra kondisjonaliteter som har vært en del av lånene fra IMF og Verdensbanken siden tidlig på 1950-tallet. I begynnelsen fokuserte disse mest på et lands makroøkonomiske politikk.
Strukturtilpasningsprogrammer, slik vi kjenner dem i dag, oppstod som følge av en serie økonomiske katastrofer på slutten av 70-tallet; oljekrisen, gjeldskrisen, flere økonomiske depresjoner, og stagflasjon. Disse katastrofene fikk begge organisasjonene til å konkludere med at dypere intervensjon var nødvendig for å forbedre et lands økonomiske velstand.
I 2002 gjennomgikk strukturtilpasningsprogrammer (SAP) en endring, fattigdomsreduserende tiltak (PRSP) ble innført som et resultat av bankens tro på at vellykkede økonomiske programmer må ha et sterkt fundament i eierskap til det enkelte land. I tillegg har SAP-ene, med deres fokus på fattigdomsreduksjon, forsøkt å bidra til FNs tusenårsmål. Som et resultat av PRSP-ene, har en mer fleksibel tilnærming til policyutforming blitt implementert i IMF og Verdensbanken.
Selv om hovedfokuset til SAP-ene fortsatt er å oppnå balanse i ekstern gjeld og handelsunderskudd, har årsakene til gjelden SAP-ene behandler endret seg. I dag har SAP-ene utvidet sin mulighet til å påvirke gjennom å gi støtte til land som opplever økonomiske problemer pga. naturkatastrofer. I tillegg til de som opplever det samme pga. dårlig økonomisk politikk. Siden de ble innført har SAP-ene blitt tatt i bruk av flere av de andre IFI-ene.

Statssuverenitet

Kritikere hevder at SAP-ene truer suvereniteten til den nasjonale økonomien fordi en utenforstående organisasjon dikterer en nasjons økonomisk politikk. Enkelte hevder at å lage god politikk er i statens egeninteresse. Derfor blir SAP-er unødvendige, gitt at staten handler ut i fra egeninteresse.  Imidlertid bør man ta hensyn til at i mange utviklingsland vil mange politikere favorisere politisk vinning over nasjonale økonomiske interesser. 
Selv om statsgjeld i I- og U-land er nesten universelt, er det spesielt vanskelig for U-land å opprettholde betalingsbalansen.
På grunn av dette argumenterer flere for at kravene i strukturtilpasningene er et middel for å styre store deler av jordens befolkning. Derfor argumenterer flere for at den demokratiske utformingen av politikk blir undergravet av valg tatt av vestlige byråkrater og at implementeringen av disse valgene i hovedsak har vært til de store donorlandenes fordel.
Et eksempel er at det å gjøre det enklere for utenlandske investeringer gir bedrifter fra I-land muligheter til å bygge fabrikker i fattige områder. Bedriftene utnytter overskuddet av billig arbeidskraft, og at disse landene vanligvis mangler miljøreguleringer til å produsere varer til en lavere pris. Som et resultat vil eksporten til det landet øke. Selv om dette øker BNP, vil mesteparten av profitten komme bedriften og landet det kommer fra til gode. Andre argumenterer for at de som blir ansatt av bedriftene, har et desperat behov for arbeid. De argumenterer for at de alternative jobbene/levemåtene de kan velge er enda verre.
Fiordland nasjonalpark

Fiordland nasjonalpark er lokalisert i det sørvestlige hjørnet av Sørøya i New Zealand. Det er den største av New Zealands 14 nasjonalparker med et areal på 12 500 km² og utgjør en større del av Te Wahipounamu Verdensarven.

Geografi

På en tid da klimaet var kaldere ble dype fjorder erodert ut av isbreer. Den mest kjente og besøkte er Milford Sound. Andre bemerkelsesverdige fjorder er Doubtful Sound og Dusky Sound.
Fiordlands kyst er bratt og gjennomskåret av fjorder som strekker seg fra dalene i den sørlige delen av Southern Alps, slik som Kepler og Murchison Mountains. I nordenden av parken reiser flere topper seg over 2000 meter.
Is har erodert ut øyer fra fastlandet, bl.a. to store ubebodde øyer; Secretary Island og Resolution Island. Flere store innsjøer ligger helt eller delvis innenfor parken, f.eks. Lake Te Anau, Lake Manapouri, Lake Monowai, Lake Hauroko, og Lake Poteriteri.
Sutherland Falls sørvest for Milford Sound på Milford Track er blant verdens høyeste fosser.
Vestlige vinder frakter fuktig luft fra Tasmanhavet til fjellene; avkjølingen av luften når den presses opp medfører kraftig regn som kan bli mer enn 7000 mm årlig flere steder i parken. Regnet skaper de riktige vekstforhold for de  tempererte regnskogene i Fiordland temperate forests økoområde.

Villmarksliv

Villmarkslivet i dette området omfatter delfiner, sel, mus, rotter, fugler, hare og hjort. Blant fuglene er Kakapo, den eneste papegøyen i verden som ikke kan fly. Dessuten finnes kiwi, som er en opprinnelig art på New Zealand.

Offentlig tilgjengelighet

Veiforbindelse til Fiordland begrenser seg til Milford Road (SH 94), som går nordover fra Te Anau, langs kanten av parken før den går et stykke langs Eglinton River. Derfra krysser den det nordvestlige hjørne av parken og ender ved Milford Sound. Sør for Te Anau går en mindre vei til Manapouri. En mindre vei forbinder Doubtful Sound med det vestlige hjørne av Lake Manapouri.
Småfly og helikopter går til Milford Sound, som også har en liten båtmarina.

Aktiviteter

Parken er et populært mål for isklatrere og spesielt for fjellvandrere, med Milford, Kepler, Hollyford og Routeburn Track alle i eller nær til parken.
Andre turister oppsøker områder som Milford Sound.

Helikopterjakting

Så lang tid tilbake som 1920-årene var parken plaget med innførte europeiske hjort, som var ødeleggende for flora og fauna på New Zealand. Regjeringen innførte skuddpremie på hjorten. På 1960-tallet var dette i tillegg til markedet for gevir og skinn tilstrekkelig lukrativt til at jegere investerte i helikopter for å ta seg inn i dette kuperte landskapet. Dermed stupte hjortebestanden og konkurransen mellom jegerne ble stor. Argumentene mellom mennene i helikoptre med grovkalibrede rifler resulterte i mer enn ett opphetet slag i luften over parken. Regjeringen grep snart inn for å forhindre slike ekstreme tilstander; sammen med en økende gårdsbasert hjorteindustri har helikopterjakting avtatt kraftig de siste årene. Men tradisjonen fortsetter med dusinvis av tidligere helikopterjegere som i dag frakter turister på omvisende flyreiser.
Natsumi Hara

Landslaget

Natsumi Hara spilte 1 landskamp for Japans kvinnelandslag.
Swains

Geografi

Swains ligger nord for Samoaøyene, men geologisk tilhører øya den vulkanske Tokelau-kjeden. Atollen ligger rundt 200 km sør for Fakaofo. Avstanden til Tutuila, den største av øyene i Amerikansk Samoa, er 338 km.
Atollen er rund med en omkrets på 13 km. En stripe av land som når en høyde på maksimalt 8 meter over havnivå omkranser en ferskvannslagune. Arealet er 2,6 km².

Historie

Øya ble først kolonisert av polynesiere. Innbyggerne i Tokelau har nære forbindelser til Swains.
Den spanske sjøfareren Pedro Fernandez de Quiros ble i 1606 den første europeer som kom til Swains. Den fikk etter dette lite oppmerksomhet fra europeere.  Tidvis var øya ubebodd men ble brukt av tokelauere når det var behov for mat når ressursene ikke strakk til eller katastrofer hadde rammet atollene i nord.
I 1840 kom hvalfangstkaptein W.C. Swains fra USA til øya og ga den navn etter seg selv. Den amerikanske handelsmannen Eli Jennings gjorde i 1856 krav på øya, som siden har vært i hans families eie. Det ble drevet kopraproduksjon på øya, som i 1950 nådde en befolkningstopp på 164. Siden Jennings-familien var amerikanere, ble øya nærmere knyttet USA. I 1925 ble den annektert av USA som en del av Amerikansk Samoa. Det skjedde etter en arvestrid i Jennings-familien.
Da FN i 1976 sendte en delegasjon til Tokelau i forbindelse med organisasjonens avkoloniseringsarbeid, ble tokelauernes krav på Olohega/Swains tatt opp. Tokehega-traktaten fra 1983 mellom New Zealand, som Tokelau er et avhengig område under, og USA, definerer grensen mellom Tokelau og Amerikansk Samoa. Swains ble i traktaten anerkjent som amerikansk territorium, samtidig som USA oppga territorielle krav på de tre øvrige atollene i Tokelau-gruppen, det vil si Atafu, Nukunonu og Fakaofu. Til tross for at kravet folkerettslig ble oppgitt ved Tokehega-traktaten, kom spørsmålet om Olohegas tilhørighet til Tokelau opp igjen i 2004 i forbindelse med utarbeidelsen av et forslag til grunnlov for Tokelau.
I 1990 hadde Swains en befolkning på 16.
Regionalliga

Modus

Antall lag i de ulike avdelingene kan variere mellom 16 og 20. I sesongen 2018/19 har alle avdelingene 18 lag.
Fra og med sesongen 2018/19 er reglene for opprykk til 3. Liga endret. Antall lag som rykker opp er økt fra tre til fire. Vinnerene av regionalligaene West og Südwest rykker alltid direkte opp. Fra de tre andre regionalligaene rykker to lag opp. Reglene for hvilke to lag som rykker opp er som følger: I sesongen 2018/19 rykker vinneren av Regionalliga Nordost direkte opp. Vinnerene av Regionalliga Nord og Regionalliga Bayeren må spille kvalifikasjonskamper (hjemme og bortekamp) om den siste opprykksplassen. I neste sesong får Regionalligaen fra det laget som tapte kvalifikasjonen om opprykk en direkte opprykksplass, mens vinnerene av de to andre Regionalligaene må spille kvalifikasjonkamper om den siste opprykksplassen. 
Man vet altså allerede nå at i sesongen 2019/20 må vinneren av Regionalliga Nordost spille kvalifikasjonskamper om opprykk. Motstanderen kommer fra Regionalligaen som vant kvalifikasjonen om opprykk i sesongen 2018/19.
DFB har som mål å redusere antall regionalligaer fra fem til fire, slik at alle regionalligavinnerene rykker direkte opp i framtiden. 
Regelene for nedrykk varierer i de forskjellige gruppene. Grunnen til dette er at hver regionalliga blir administrert av et eget regionalt fotballforbund som individuelt bestemmer reglene for sin liga.
Grunnkretser i Høylandet kommune

Grunnkretser i Høylandet kommune er delområder og grunnkretser som seksjonerer Høylandet kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
San Pedro La Laguna

San Pedro La Laguna er en landsby og en kommune ved den vestlige bredden av Atitlánsjøen, ved foten av San Pedro-vulkanen, i departementet Sololá i Guatemala. Landsbyen har rundt 13 000 innbyggere. Innbyggerne er hovedsakelig tzutujil-mayaer, og snakker tzutujil og spansk.
San Pedro La Laguna er et populært turistmål, særlig blant ryggsekkturister.
Fotballklubben Fauske/Sprint

Historikk

2006-sesongen endte laget på førsteplass i sin avdeling og møtte Mjølner fra Narvik i kvalifikasjonskamper om opprykk til 2. divisjon. Disse kampene tapte Fauske/Sprint sammenlagt 4-2.

2011

Fauske/Sprint skulle i utgangspunktet spilt i 4. divisjon dette året etter å ha vært det siste laget som rykket ned fra 3. divisjon fotball for herrer 2010. Men Morild trakk laget sitt, og Fauske/Sprint ble tilbudt plass i 3. divisjon også i 2011.
Cyclotornidae

Utseende

Små (forvingelengde rundt 7 mm), grå møll med smale, avrundede vinger. Kroppen er kort og kraftig, antennene ganske lange og trådformede. Det første larvestadiet ligner skrukketroll, de senere larvestadiene som lever i maurtuer er fargesterke, brede og flate

Levevis

Hunnene legger tallrike (opptil 1400) små egg på planter som er angrepet av dvergsikader (Cicadellidae) eller bladlopper (Psyllidae). De små, skrukketroll-lignende larvene oppsøker sikadene og suger hemolymfe (blod) fra dem. Noen ganger dør ofrene, andre ganger ikke. Etter en tid spinner larven seg inn i en kokong og forvandler seg til en sterkt farget, flattrykt, kortbent larve som stiller seg opp i en U-formet positur med bakenden pekende oppover. Sikadene blir besøkt av maur av slekten Iridomyrmex som samler honningdugg fra dem. Cyclotorna-larvene skiller ut et stoff som er svært tiltrekkende for maurene, og maurene bærer dem tilbake til tua. Der fullfører larven sin utvikling ved å spise av maurenes larver og pupper. På grunn av stoffet de skiller ut får de være i fred for maurene. Når larvene er ferdig utviklet, kryper de ut av tua og forvandler seg til en puppe utenfor.
Diosyris

Utseende

En middelsstor, brunspraglete trebukk. Antennene er omtrent så lange som kroppen, med lange hår, i tillegg er det fjerde, femte og sjette leddet utstyrt med "flagg" av tette hår. Pronotum er avrundet sekskantet. Dekkvingene er noe avsmalnende bakover, rundede i spissen. Lårene er klubbeformede, leggene på bakbeina har "flagg" i spissen.

Utbredelse

Arten lever på Borneo.
Linuxkjernens oopser

Linuxkjernens oopser er et avvik fra korrekt oppførsel i Linuxkjernen, noe som produserer en bestemt feillogg. Den bedre tilstanden kjernepanikk er et resultat av mange former for oopser, mens andre eksempler på ops-hendelser kan føre til en fortsatt operasjon men med begrenset pålitelighet. Begrepet står ikke for noen ting, bortsett fra at det er en enkel feil.
Når Linukjernen oppdager et problem, dreper den berørte prosesser og skriver ut en oops-melding som Linuxkjernens ingeniører kan bruke i avlusing av tilstanden som forårsaket problemet og deretter fikse den underliggende programvarefeil. Selv om et system synes å arbeide korrekt, kan uønskede sideeffekter resultere fra den aktive oppgaven som er blitt drept. En oops fører ofte til en kjernepanikk når systemet prøver å bruke ressursen som er gått tapt.
Den offisielle Linuxkjernens dokumentasjon om oops-meldinger ligger i filen Documentation/oops-tracing.txt i kjernens kildekode. Programvaren kerneloops kan samle og generere oops til et lagringssted, slik som eksempelvis www.kerneloops.org, som genererer statistikk og allmenn aksess til rapporterte oopser.
For en person som ikke er kjent med de tekniske detaljene ved datamaskiner og operativsystemer, kan oops-meldinger virke forvirrende. I motsetning til Microsoft Windows og macOS, presenterer Linux detaljer om kjernen snarere enn en forenklet, brukervennlig melding.
Skarsvåg

Skarsvåg er verdens nordligste fiskevær, med ca. 60 innbyggere. Stedet ligger ved Risfjorden på nordøstsiden av Magerøya i Nordkapp kommune i Finnmark. Fra Skarsvåg er det 14 km til ytterst på Nordkapplatået.
Mamma Mia (sang)

«Mamma Mia» er en sang fra ABBAs tredje musikkalbum, ABBA (1975), skrevet av Benny Andersson, Björn Ulvaeus og Stig Anderson. 
Sangen ble utgitt på singel i september 1975, og på B-siden er instrumentalen «Intermezzo No.1», som kom fra det samme albumet.

Andre innspillinger

I 1980 ble en spansk versjon av «Mamma Mia» utgitt på albumet Gracias Por La Música. 
Sangen ble også utgitt av A-Teens på debutalbumet The ABBA Generation, og det var første singelen fra dette albumet, og nådde Topp 20 i de fleste europeiske land. A-Teens spilte også inn en musikkvideo regissert av Henrik Sylvén til sangen.

Musikal og film

I 1999 ble en musikal med samme navn, Mamma Mia!, laget og vist, første gang i London. Denne inneholdt mange av ABBAs sanger. 
Filmen Mamma Mia! ble utgitt i 2008.Der sang Meryl Streep sangen.
Treyarch

Treyarch er et amerikansk spillutviklingsfirma stiftet i 1996 av Peter Akemann og Doğan Köslü. Firmaet startet samarbeid med Activision i 2001, og har produsert en rekke flere spill i Call of Duty-serien, blant annet Call of Duty 3, Call of Duty 4: Modern Warfare, Call of Duty: World at War, Call of Duty: Black Ops, Call Of Duty: Black Ops 2 og Call of Duty: Black Ops 3. i tillegg til å ha jobbet litt mindre med andre spill i serien.
Firmaet har 250 ansatte, og ble i 2001 et datterselskap av Activision. Eierne av Treyarch er i dag Activision Blizzard.
Chew Valley

Chew Valley er et område i North Somerset, England, oppkalt etter Chew River, som strekker seg gjennom dalføret. Området er godt egnet for gårdsbruk og det finnes en menge mindre landsbyer i området.
Landskapet i området er for det meste lavland, og er omgitt av høyereliggende områder som Dundry Hill i nord, Lulsgate Plateau i vest, Mendip Hills i sør og Hinton Blewett, Marksbury og Newton St Loe platåområdene i øst. Chew River ble demmet opp på 1950-tallet for å lage Chew Valley Lake. Den kunstige innsjøen forsyner i dag Bristol og områdene rundt byen.
Som resten av sydvest England har Chew Valley et temperert klima, som generelt sett er våtere og mildere enn resten av landet. Den årlige gjennomsnittstemperaturen er 10 °C og variasjoner i temperaturen er ofte langt lavere enn resten av England på grunn av beliggenheten i forhold til havet.
Hovedlandsbyen i dalen er Chew Magna, men de største tettstedene er Pensford, Clutton, Bishop Sutton, High Littleton og Temple Cloud.